Празници

 Једна од најлепших ствари коју ми је овај распуст донео јесу новогодишњи и божићни празници.Као и сваке године ове најрадосније празнике сам провео са породицом код куће.

 Још пре него што је распуст почео,нашу велику јелку окитили смо разним блиставим и светлуцавим украсима.Било је ту мноштво звончића ,звездица ,пахуљица, куглица и шарених свећица.На крају смо је увили разним украсним тракама и укључили мале шарене сијалице.Наша јелка је била толико лепа и тако је сијала у тами собе да сам био сигуран да ће се и Деда Мразу свидети.

 Узбуђење и нестрпљење је сваким даном све више расло.Најзад је стигао и тај дан дочека Нове године.Желео сам да будем што спремнији за дочек.Осмислио сам музику коју ћемо слушати,спремио свечано одело и увио слаткише и поклоне мојим укућанима.За све остало су се побринули мама и тата.

 За мене је најлепше било када је славље почело.Играли смо,певали и уживали сви заједно.Када је стигла поноћ,честитали смо једни другима празник и свако је отворио свој поклончић.Напољу је небо било обасјано многобројним шареним искрицама од ватромета а испред зграде се чула грмљавина од петарди.Поноћ је већ одавно прошла када смо отишли на спавање.

 Од свега лепог што празници носе,највећи утисак на мене су оставила радосна и насмејана лица свих људи које сам видео.Као да су сви заборавили на своје проблеме. Једино што ми је недостајало на овом распусту као и у новогодишњој ноћи је снег којег није било да ме учини још срећнијим.

 Мени ови новогодишњи и божићни празници увек доносе много среће и радости па не знам да ли су ови лепши од прошлогодишњих али су опет у мени остала прелепа,незаборавна,трајна и радосна сећања на њих.

 Светозар Шутић,III/6